സതീശനും സുധാകരനും എതിരെ കോണ്ഗ്രസില് പടയൊരുക്കം ആര്.സി ബ്രിഗേഡ് വാട്സ്ആപ് സന്ദേശത്തിന്റെ പകര്പ്പ് സൗത്ത് ലൈവിന് ഡിസിസി പുന:സംഘടനയുമായി ബന്ധപ്പെട്ട് കോണ്ഗ്രസില് ഗ്രൂപ്പ് പോര് രൂക്ഷമാവുന്നു. കെ.പി.സി.സി പ്രസിഡന്റ് കെ. സുധാകരനും പ്രതിപക്ഷ നേതാവ് വി.ഡി സതീശനുമെതിരെ വലിയ പടയൊരുക്കമാണ് പാര്ട്ടിയില് നടക്കുന്നത്. പുന:സംഘടന പട്ടിക ഇറങ്ങിയാല് ശക്തമായി പ്രതികരിക്കണം എന്ന് നിര്ദേശിക്കുന്ന ചെന്നിത്തല അനുകൂലികളുടെ വാട്സ് അപ് ചാറ്റ് പുറത്തായി. ആര് സി ബ്രിഗേഡ് വാട്സ്ആപ് കൂട്ടായ്മയിലെ സന്ദേശത്തിന്റെ പകര്പ്പ് സൗത്ത് ലൈവിന് ലഭിച്ചു. രമേശ് ചെന്നിത്തലയുടെ മകന്, എംഎല്എമാര്, കെപിസിസി ഭാരവാഹികള്, യൂത്ത് കോണ്ഗ്രസ് ഭാരവാഹികള് എന്നിവര് അടങ്ങിയതാണ് ആര്സ് ബ്രിഗേഡ് വാട്സ് ആപ്പ് കൂട്ടായ്മ. ഡിസിസി പ്രസിഡന്റാകാന് നിന്ന നേതാക്കളുടെ ഫാന്സിനെ ഇളക്കിവിടണം, ഉമ്മന്ചാണ്ടിയുടെ സോഷ്യല് മീഡിയ കൈകാര്യം ചെയ്യുന്നവരെ കൂടി ചേര്ത്ത് ആക്രമണം നടത്തണം, രമേശ് ജിയെ പുതിയ ഗ്രൂപ്പുകാര് മന:പൂര്വ്വം ആക്രമിക്കുന്നതായി വരുത്തണം, ഗ്രൂപ്പ് കളിക്കുന്നത് ആര്സിയും ഒസിയും അല്ലായെന്നും തെളിയിക്കണം എന്നിങ്ങനെയാണ് ഗ്രൂപ്പിലെ പ്രധാന ചര്ച്ച. പുതിയ പട്ടികക്കെതിരെ ഗ്രൂപ്പിന് അതീതമായി പ്രതിഷേധം സൃഷ്ടിക്കണമെന്നാണ് വാട്സ് ആപ്പ് ഗ്രൂപ്പിലെ ആഹ്വാനം. ഉമ്മന്ചാണ്ടി നയിക്കുന്ന എ ഗ്രൂപ്പിനെയും ഒപ്പം നിര്ത്തണമെന്നും വാട്ട്സ് ആപ് ചാറ്റില് പറയുന്നുണ്ട്. ജില്ല കോണ്ഗ്രസ് കമ്മറ്റികളുടെ പുന:സംഘടനയുമായി ബന്ധപ്പെട്ട് രമേശ് ചെന്നിത്തലയും ഉമ്മന്ചാണ്ടിയും ഹൈക്കമാണ്ടിനെ നേരിട്ട് അതൃപ്തി അറിയിച്ചിരുന്നു. വേണ്ടത്ര കൂടിയാലോചനകള് ഇല്ലാതെ കെ പി സി സി അദ്ധ്യക്ഷനും പ്രതിപക്ഷ നേതാവും ചേര്ന്നാണ് പട്ടിക തയ്യാറാക്കിയതെന്നാണ് പരാതി. അതേസമയം, കോണ്ഗ്രസില് പുനഃസംഘടനാ ചര്ച്ചകളില് തര്ക്കം തുടരുന്നതിനിടെ കെപിസിസി അദ്ധ്യക്ഷന് കെ സുധാകരന് ഡല്ഹിയിലേക്ക് പോവുകയാണ്. ഡിസിസി അദ്ധ്യക്ഷന്മാരുടെ പട്ടിക കെപിസിസി ഹൈക്കമാന്ഡിന് സമര്പ്പിച്ചെങ്കിലും ഹൈക്കമാന്ഡ് അന്തിമതീരുമാനം എടുത്തിട്ടില്ല. യുവാക്കള്ക്ക് കൂടുതല് പരിഗണന വേണമെന്ന നിര്ദേശം ഹൈക്കമാന്ഡിനുണ്ട്.